ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
6 వ ఇండియా ఇంటర్నేషనల్ సైన్స్ ఫెస్టివల్ 2020 డిసెంబర్ 22 నుండి 25 వరకు వర్చువల్ ఫార్మాట్లో జరగనుంది. ఇది ఆత్మనిర్భర్ భారత్ మరియు ప్రపంచ సంక్షేమానికి భారత శాస్త్ర,సాంకేతిక రంగం అందించిన ఆవిష్కరణలను ప్రతిబింబిస్తుంది: డాక్టర్ హర్ష్ వర్ధన్
అన్ని ప్రభుత్వ శాఖలు, విభాగాల సహకారంతో ఐఐఎస్ఎఫ్-2020ను సీఎస్ఐఆర్ నిర్వహిస్తుంది.
ఇండియా ఇంటర్నేషనల్ సైన్స్ ఫెస్టివల్  2020 యొక్క 6 వ ఎడిషన్ 2020 డిసెంబర్ 22 నుండి 25 వరకు జరుగుతుంది. కేంద్ర సైన్స్ అండ్ టెక్నాలజీ, ఎర్త్ సైన్సెస్ మరియు హెల్త్ అండ్ ఫ్యామిలీ వెల్ఫేర్ మంత్రి డాక్టర్ హర్ష్ వర్ధన్ ఈ విషయాన్ని న్యూఢిల్లీలో జరిగిన సమీక్ష సమావేశంలో నేడు ప్రకటించారు.
సమీక్షా సమావేశంలో పాల్గొన్నవారిని ఉద్దేశించి డాక్టర్ హర్ష్ వర్ధన్ మాట్లాడుతూ “ వర్చువల్ ప్లాట్ఫామ్ విధానంలో ఐఐఎస్ఎఫ్ 2020 గతంలో జరిగిన వాటికంటే అద్భుతంగా నిర్వహిస్తామని తెలిపారు. ఇది సరికొత్త ప్రాతిపదిక అని చెప్పారు. డాక్టర్ హర్ష్ వర్ధన్ మాట్లాడుతూ ఈ సంవత్సరం సిఎస్ఐఆర్ ఐఐఎస్ఎఫ్ 2020 ఇతర అన్ని సంబంధిత మంత్రిత్వ శాఖలు మరియు విభాగాల సహకారంతో నిర్విహిస్తామని తెలియజేశారు.
ప్రయోగశాలల వెలుపలకు సైన్స్ను తీసుకురావడం ద్వారా యువత మరియు విద్యార్థులలో సైన్స్ పట్ల ప్రేమ మరియు అభిరుచిని ప్రోత్సహించడంతో పాటు, ఆత్మనిర్భర్ భారతే కాక ప్రపంచ సంక్షేమంలో భారతీయ శాస్త్రవేత్తల కృషి, శాస్త్ర సాంకేతిక రంగాల్లో వారి ఆవిష్కరణలను ప్రతిబింబించాలని కేంద్ర మంత్రి తెలిపారు. ప్రపంచ సవాళ్లను పరిష్కరించడంలోనూ, ప్రజల సంక్షేమానికి కృషి చేయడంలో భారతీయ శాస్త్రవేత్తల పాత్రను ప్రపంచాన్ని పరిచయం చేసే సందర్భం ఇదేనని తెలిపారు. కోవిడ్ -19 ను ఎదుర్కోవడంలో భారతదేశం పోషించిన పాత్రను ప్రముుఖంగా చూపడానికి అవసరమైన మార్గాలను గుర్తించాలని సమీక్షలో పాల్గొన్న వారిని మంత్రి కోరారు.
మొదటి మరియు రెండవ ఐఐఎస్ఎఫ్ న్యూ ఢిల్లీలో, మూడవది చెన్నైలో, నాల్గొవది లక్నోలో, ఐదవ ఐఐఎస్ఎఫ్ కోల్కతాలో జరిగింది. ఈ ఇండియా ఇంటర్నేషనల్ సైన్స్ ఫెస్టివల్లకు భారతదేశంతో పాటు ఇతర దేశాలనుండి ప్రజలు పెద్దసంఖ్యలో తరలి వచ్చా.
ప్రతి ఏటా జరిగే ఇండియా ఇంటర్నేషనల్ సైన్స్ ఫెస్టివల్ కేంద్ర సైన్స్ అండ్ టెక్నాలజీ శాఖతో పాటు దానికి సంబంధించిన విభాగాలు, విజ్ఞాన భారతిలు సంయుక్తంగా నిర్వహించే కార్యక్రమం
భారతదేశంతో పాటు ఇతర దేశాల విద్యార్ధుల ఆవిష్కరణలతో పాటు ఇందులో హస్తకళాకారులు, రైతులు, శాస్త్రవేత్తలు మరియు సాంకేతిక నిపుణుల భాగస్వామ్యం ఉంటుంది. భారతదేశం సాధించిన శాస్త్రీయ మరియు సాంకేతిక పురోగతిని ప్రదర్శించే వేదిక.
ఐఐఎస్ఎఫ్-2020 మనదేశంతో పాటు విదేశాలకు చెందిన యువకులు, శాస్త్రవేత్తలు మరియు సంస్థల భాగస్వామ్యాన్ని ఆశిస్తోంది. ఐఐఎస్ఎఫ్ 2020 ప్రారంభానికి ముందు, కార్యక్రమంలో పలు ఆంశాలపై సదస్సులు ఉండే అవకాశం ఉంది.
ఈ సమావేశంలో డీఎస్టీ కార్యదర్శి డాక్టర్ అశుతోష్ శర్మ, డిజి, సిఎస్ఐఆర్ డాక్టర్ శేఖర్ సి.మండే, డీబీటీ కార్యదర్శి రేణు స్వరూప్, ఐసిఎంఆర్ డీజీ డాక్టర్ బల్రామ్ భార్గవ్, శ్రీ జయంత్ సహస్త్రబుద్ తో పాటు పలువురు పాల్గొన్నారు.
ప్రధాన మంత్రి కార్యాలయం
ఏప్రిల్ 12న అజ్మీర్-ఢిల్లీ కంటోన్మెంట్ మధ్య రాజస్థాన్ తొలి వందే భారత్ ఎక్స్’ప్రెస్ను ప్రారంభించనున్న ప్రధానమంత్రి
ఇది ప్రపంచంలో ‘హై-రైజ్ ఓవర్ హెడ్ ఎలక్ట్రిక్ ప్రాంతంగుండా
నడిచే తొలి సెమీ- హైస్పీడ్ ప్రయాణికుల రైలు అవుతుంది;
ఈ మార్గంలో నడిచే శతాబ్ది ఎక్స్’ప్రెస్’తో పోలిస్తే వందే భారత్తో గంట సమయం ఆదా
ప్రధానమంత్రి శ్రీ నరేంద్ర మోదీ రాజస్థాన్ తొలి వందే భారత్ ఎక్స్’ప్రెస్’ను 2023 ఏప్రిల్ 12న ఉదయం 11 గంటలకు వీడియో కాన్ఫరెన్సింగ్ ద్వారా జెండా ఊపి ప్రారంభిస్తారు. ఈ రైలు ప్రారంభోత్సవం రోజున మాత్రం జైపూర్ నుంచి బయల్దేరి ఢిల్లీ కంటోన్మెంట్ వరకూ నడుస్తుంది. అనంతరం 2023 ఏప్రిల్ 13 నుంచి ప్రయాణికులకు అందుబాటులోకి వచ్చే వందే భారత్ ఎక్స్’ప్రెస్ అజ్మీర్-ఢిల్లీ కంటోన్మెంట్ మధ్య నడుస్తుంది. మార్గమధ్యంలో అల్వార్, గుర్గ్రామ్ స్టేషన్లలో ఆగుతుంది.
ఈ కొత్త వందే భారత్ ఎక్స్’ప్రెస్ అజ్మీర్ నుంచి 5 గంటల 15 నిమిషాల్లో ఢిల్లీ కంటోన్మెంట్ స్టేషన్కు చేరుకుంటుంది. ప్రస్తుతం ఇదే మార్గంలో ప్రయాణించే వేగవంతమైన రైలు శతాబ్ది ఎక్స్’ప్రెస్’ ప్రయాణ సమయం 6 గంటల 15 నిమిషాలు. కాగా, దీనితో పోలిస్తే వందేభారత్ ప్రయాణికులకు గంట సమయం ఆదా అవుతుంది.
అజ్మీర్-ఢిల్లీ కంటోన్మెంట్ మధ్య నడిచే వందే భారత్ ఎక్స్’ప్రెస్ ప్రపంచంలోనే ‘హై-రైజ్ ఓవర్ హెడ్ ఎలక్ట్రిక్ ప్రాంతం గుండా ప్రయాణించే తొలి సెమీ- హైస్పీడ్ రైలుగా రికార్డులకెక్కుతుంది. ఈ రైలుతో రాజస్థాన్లోని పుష్కర్, అజ్మీర్ షరీఫ్ దర్గా తదితర ప్రసిద్ధ ప్రదేశాలు సహా ప్రధాన పర్యాటక ప్రాంతాలకు అనుసంధానం మెరుగవుతుంది. తద్వారా ఈ ప్రాంతంలో సామాజిక-ఆర్థికాభివృద్ధికి దోహదం చేస్తుంది.
(
PIB Headquarters
జాతీయ చేనేత దినోత్సవం సందర్భంగా క్షేత్ర ప్రచార విభాగం ఆధ్వర్యంలో అవగాహనా కార్యక్రమాలు
క్షేత్ర ప్రచార విభాగం హైదరాబాద్ ప్రాంతీయ కార్యాలయం ఆధ్వర్యంలో జాతీయ చేనేత దినోత్సవం సందర్భంగా హైదరాబాద్ లోని నాలుగు విశ్వవిద్యాలయాల్లో అవగాహన కార్యక్రమాలను నిర్వహిస్తున్నామని క్షేత్ర ప్రచార విభాగం, హైదరాబాద్ ప్రాంతీయ కార్యాలయం జాయింట్ డైరక్టర్ శ్రీ ఎమ్. దేవేంద్ర తెలిపారు. ఆగస్టు 4 నుండి 7వ తేదీ వరకు జరిగే ఈ కార్యక్రమాల్లో చేనేత వస్త్రాల ప్రదర్శన, అమ్మకం, విద్యార్థులకు వివిధ రకాల పోటీలు నిర్వహించడం, జాతీయ అవార్డు పొందిన వక్తల అభిప్రాయాలు తెలపడం, అలాగే, చలన చిత్రాల ప్రదర్శన ఉంటుంది.
మొదటగా ఆగస్టు 4వ తేదీన  హైదరాబాద్ విశ్వవిద్యాలయ ప్రాంగణంలో ఉదయం 10 గంటలకు, అదే రోజు ఇఫ్లూ విశ్వవిద్యాలయం ప్రాంగణంలో మధ్యాహ్నం 3 గంటలకు ఈ అవగాహన కార్యక్రమాలు ఉంటాయి. ఆగస్టు 5 వ తేదీన మౌలానా ఆజాద్ జాతీయ ఉర్దూ విశ్విద్యాలయంలో ఉదయం 10 గంటలకు, అదే రోజు కోఠీ ఉమెన్స్ కాలేజ్ లో మధ్యాహ్నం 2 గంటలకు చేనేత అవగాహన కార్యక్రమాలు ఉంటాయని శ్రీ దేవంద్ర తెలిపారు.
పౌర విమానయాన మంత్రిత్వ శాఖ
ప్రయాణీకులకు మెరుగైన సేవలందించేందుకు ట్యుటికోరిన్ విమానాశ్రయ అభివృద్ధి
పెరుగుతున్న ప్రయాణీకుల రద్దీని, మెరుగైన సేవలు, అనుసంధాన డిమాండ్ను తీర్చేందుకు తమిళనాడులో ఎయిర్పోర్ట్ అథారిటీ ఆఫ్ ఇండియాకు చెందిన ట్యుటికోర్న్ విమానాశ్రయాన్ని అభివృద్ధి పరచడం జరుగుతోంది. ఎ-321 రకపు విమానాల కార్యకలాపాల కోసం రన్వే పొడిగింపు, నూతన ఆప్రాన్ నిర్మాణం, కొత్త టెర్మినల్ భవనం, టెక్నికల్ బ్లాక్ కమ్ కంట్రోల్ టవర్ & నూతన అగ్నిమాపక కేంద్రం పలు నిర్మాణాలు రూ. 381 కోట్ల వ్యయంతో కొనసాగుతున్నాయి.
దాదాపు 13500 చదరపు కిలోమీటర్ల విస్తీర్ణంలో నిర్మిస్తున్న నూతన టర్మినల్ భవనం రద్దీ వేళల్లో సౌకర్యవంతంగా దాదాపు 600 మంది ప్రయాణీకుల రాకపోకలకు వీలుకల్పిస్తుంది. ఈ భవనానికి కార్ పార్కింగ్ సౌకర్యాలు, రెండు ఏరో బ్రిడ్జిలు, అప్రోచ్ రోడ్డు సహా అన్ని అధునాతనమైన సౌకర్యాలు ప్రయాణీకులకు అందుబాటులో ఉంటాయి.
ఈ ప్రాంతంలో ప్రసిద్ధమైన చెట్టినాడ్ గృహాల ప్రేరణతో, నూతన టెర్మినల్ వాస్తవ రూపం దక్షిణాది ప్రత్యేక నిర్మాణ శైలిని సృష్టించి, టెర్మినల్ రూపకల్పనకు నూతన కోణాన్ని జోడిస్తుంది. స్థానిక సంస్కృతి, సంప్రదాయ వాస్తశిల్పానికి సంబంధించిన బలమైన ప్రస్తావనలు భవనం నిర్మాణం ద్వారా వ్యక్తీకృతమవుతాయి. భవనంలోని అంతర్భాగం సమకాలీన పద్ధతిలో శైలి, అల్లికల ద్వారా నగరపు రంగులు, సంస్కృతిని ప్రతిబింబిస్తాయి. కొత్త టెర్మినల్ ఫోర్ స్టార్ జిఆర్ఐహెచ్ఎ  ఇందన సామర్ధ్య భవనంగా స్థిరత్వ లక్షణాలను కలిగి ఉంటుంది.
ప్రస్తుతం ఉనికిలో ఉన్న రన్వేను విస్తరించి, పొడిగించి బలోపేతం చేయడం, ఎ-321 విమానాల రాకపోకలకు విమానాశ్రయాన్ని అనువుగా మలచడం అన్నవి విమానాశ్రయ అభివృద్ధి ప్రాజెక్టులో భాగం. నూతన ఎటిసి టవర్ కమ్ టెక్నికల్ బ్లాక్, అగ్నిమాపక కేంద్రం, ఐసొలేషన్ బే, ఎ-321 విమానాలను పార్క్ చేసేందుకు ఐదు విమానాల పార్కింగ్ బేలు కూడా ఈ ప్రాజెక్టులో భాగమే.
దక్షిణ తమిళనాడు ప్రాంతంలో మదురై ఆవల ఉన్న ప్రాంతంలో ఉన్న విమానాశ్రయం ట్యుటికోర్న్ ఒక్కటే. మెరుగైన సేవలను ప్రయాణీకులకు అందించాలన్న స్థానిక సమాజ డిమాండ్ను నెరవేర్చడమే కాకుండా ట్యుటికార్న్, పొరుగు జిల్లాలైన తిరునెల్వేలి, తెన్కాశి, కన్యాకుమారిలో వాణిజ్యం & పర్యాటకాన్ని ప్రోత్సహించేందుకు ఈ విమానాశ్రయ అభివృద్ధి తోడ్పడుతుంది. విమానాశ్రయ అభివృద్ధి, విస్తరణకు ప్రాజెక్టు డిసెంబర్ 2023కి పూర్తి అవుతుందని అంచనా.
Widening & Strengthening of Runway
Extension of Runway – Work in progress
Terminal Building -Work in Progress
Perspective View- Facade
Check-In Area
Security Hold Area
సాంఘిక న్యాయం, మరియు సాధికారత మంత్రిత్వ శాఖ
వృద్దలకు సహాయవస్తువులు మరియు సహాయక పరికరాల పంపిణీ కోసం దేశవ్యాప్తంగా వివిధ ప్రదేశాలలో ‘సామాజిక అధికార శివిర్లు’
దేశవ్యాప్తంగా వివిధ ప్రదేశాలలో మన్ కీ బాత్లో ‘సామాజిక అధికార శివిరు’ ట్యూన్
వికలాంగులు మరియు దేశంలోని వృద్దలకు సాధికారత కల్పించే ప్రయత్నంలో భారత ప్రభుత్వం సామాజిక న్యాయం మరియు సాధికారత మంత్రిత్వ శాఖ దేశవ్యాప్తంగా 72 ప్రదేశాలలో ఏకకాలంలో 'సామాజిక అధికార శివిరు'లను నిర్వహించింది.
ప్రతి శిబిరం ప్రదేశంలో గౌరవ ప్రధాన మంత్రి 'మన్ కీ బాత్' ఎపిసోడ్ని ప్రసారం చేయడంతో ఈవెంట్ ప్రారంభమైంది. ఇది చాలా కాలంగా దేశానికి ప్రేరణగా ఉంది, భారతదేశంలోని వివిధ ప్రాంతాల భిన్న స్వరాలు మరియు దృక్కోణాలను ఒకచోట చేర్చింది. ఆ తర్వాత, కేంద్ర సామాజిక న్యాయం మరియు సాధికారత మంత్రి డాక్టర్ వీరేంద్ర కుమార్ మధ్యప్రదేశ్లోని తికమ్ఘర్లో ప్రధాన ఈవెంట్ను ప్రారంభించారు.ఇది 20 రాష్ట్రాలు/కేంద్రపాలిత ప్రాంతాలలోని ఈవెంట్ ప్రదేశాలతో ఆన్లైన్లో కనెక్ట్ అయ్యే ఫంక్షన్కు కేంద్ర బిందువు.
ఈ సందర్భంగా కేంద్ర మంత్రి డాక్టర్ వీరేంద్ర కుమార్ మాట్లాడుతూ గౌరవ ప్రధాన మంత్రి “సబ్కా సాథ్, సబ్కా వికాస్, సబ్కా విశ్వాస్ మరియు సబ్కా ప్రయాస్” మంత్రాన్ని పాటిస్తూ మంత్రిత్వ శాఖ సామాజిక, సాంస్కృతిక, విద్యారంగం ద్వారా వృద్దలకు ఆర్థిక సాధికారత, వారి సమగ్ర అభివృద్ధిని నిర్ధారించడానికి వారికి సమగ్రమైన మరియు అందుబాటులో ఉండే వాతావరణాన్ని సృష్టించడం వంటి పలు కేంద్రీకృత పథకాలను అమలు చేస్తోందన్నారు.
ఈ కొత్త చొరవ దివ్యాంగులకు, వృద్దలకు నాణ్యమైన పరికరాలు, సహాయక పరికరాలను తయారు చేసేందుకు కొత్త సాంకేతిక పరిజ్ఞానాన్ని వినియోగించడంపై మంత్రిత్వ శాఖ పెద్దపీట వేసిందని, ప్రొస్థెసిస్ తయారీకి త్రీడీ స్కానింగ్ టెక్నాలజీపై దృష్టి సారిస్తోందని, దీని వల్ల ప్రయోజనం పొందిన మొదటి జిల్లాగా తికమ్గఢ్ ఉందని కేంద్ర మంత్రి తెలిపారు.
ఈ శిబిరాలు భారత ప్రభుత్వ రాష్ట్రీయ వయోశ్రీ యోజన పథకం కింద ముందుగా గుర్తించబడిన 12814 మంది వృద్దలకు వివిధ రకాల సహాయ మరియు సహాయక పరికరాలను పంపిణీ చేయడం లక్ష్యంగా పెట్టుకున్నాయి.
దేశవ్యాప్తంగా సమ్మిళిత సమాజం కోసం దృక్పథాన్ని నిర్మించడం, వృద్దలకు సాధికారత మరియు గౌరవప్రదమైన జీవనాన్ని నిర్ధారించడం ఈ శిబిరాలను నిర్వహించడం యొక్క లక్ష్యం. ఉత్పాదక, సురక్షితమైన మరియు గౌరవప్రదమైన జీవితాలను గడపడానికి వారిని అనుమతించడమే దీని లక్ష్యం. పంపిణీ శిబిరాలను సామాజిక న్యాయం మరియు సాధికారత శాఖ, సామాజిక న్యాయం మరియు సాధికారత మంత్రిత్వ శాఖ, భారత ప్రభుత్వం ఆర్టిఫిషియల్ లింబ్స్ మాన్యుఫ్యాక్చరింగ్ కార్పొరేషన్ ఆఫ్ ఇండియా  సమన్వయంతో నిర్వహిస్తుంది.
వివిధ ప్రాంతాల్లో ఏకకాలంలో నిర్వహించే పంపిణీ శిబిరాల సిరీస్లో భాగంగా త్రిపురలోని ధలైలో జరిగిన కార్యక్రమంలో కేంద్ర సామాజిక న్యాయం మరియు సాధికారత శాఖ సహాయ మంత్రి కుమారి ప్రతిమా భౌమిక్ లో పాల్గొన్నారు. ఈ పంపిణీ శిబిరాలన్నీ తికమ్గర్లోని ప్రధాన కార్యక్రమ వేదికకు ఆన్లైన్లో అనుసంధానించబడ్డాయి.
ఫుట్ కేర్ యూనిట్లు, స్పైనల్ సపోర్ట్, కమోడ్తో కూడిన వీల్చైర్లు, కళ్ళజోడు, కట్టుడు పళ్ళు, సిలికాన్ కుషన్లు, ఎల్ ఎస్ బెల్ట్లు, త్రిపాదలు, మోకాలి కలుపులు మరియు వాకర్లు వంటి వివిధ రకాల సహాయక పరికరాలు పంపిణీ చేయబడ్డాయి.ఈ సహాయక పరికరాలు లబ్ధిదారుల స్వావలంబన కోసం మరియు వారిని సమాజ ప్రధాన స్రవంతిలో కలిసిపోయేలా శక్తివంతం చేయడం లక్ష్యంగా పెట్టుకున్నాయి.
వ్యవసాయ మంత్రిత్వ శాఖ
ధర మద్దతు పధకం మరియూ ధర స్థిరీకరణ నిధి కింద సేకరించిన చనా ను పంపిణీ చేయడం మరియు ధర మద్దతు పధకం  కింద తుర్, ఉరద్ మరియు మసూర్లకు సంబంధించి పరిమాణ సేకరణ పరిమితిని 25% నుండి 40%కి పెంచడానికి క్యాబినెట్ ఆమోదించింది.
ఈ పథకం అమలు కోసం రూ. 1200 కోట్లు వెచ్చించారు
చానా పై పండించే రాష్ట్ర ధరపై కిలోకు రూ. 8 తగ్గింపు తో 15 లక్షల ఎం టి  లభ్యత
సంక్షేమ పథకాలు/కార్యక్రమాలలో రాష్ట్రాలు/యూటీలు ఈ పప్పులను వినియోగించుకోవడానికి
ధర మద్దతు పధకం  మరియు ధరల స్థిరీకరణ నిధి  కింద సేకరించిన పప్పు దినుసుల నిల్వల నుండి వివిధ సంక్షేమ పథకాలకు వినియోగించే ఛానా ను రాష్ట్రాలు/కేంద్ర పాలిత ప్రాంతాలకు చౌక రేటుతో పంపిణీ చేయడం కోసం ప్రధాన మంత్రి శ్రీ నరేంద్ర మోడీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ ఆమోదించింది. తుర్, ఉరద్ మరియు మసూర్లకు సంబంధించి ధర మద్దతు పధకం  కింద ఇప్పటికే ఉన్న 25% నుండి సేకరణ పరిమాణంపై పరిమితిని 40% వరకు పెంచడం.
ఈ ఆమోదించబడిన పథకం కింద ప్రభుత్వం రూ.8 తగ్గింపుతో 15 లక్షల ఎం టీ  చానాను పంపిణీ కోసం రాష్ట్రాలు/యుటిలకు అవకాశం ఇచ్చారు. ముందుగా వచ్చే వారికి తొలి ప్రాధాన్యత ప్రాతిపదికన పండించే రాష్ట్ర ధరపై కిలోకు 8 ల తగ్గింపు రాష్ట్రాలు/యుటిలకు ఇచ్చారు. తమ రాష్ట్రాలు/యుటిలలో మధ్యాహ్న భోజనం, ప్రజా పంపిణీ వ్యవస్థ, సమగ్ర శిశు అభివృద్ధి కార్యక్రమాలు  మొదలైన వారి వివిధ సంక్షేమ పథకాలు/కార్యక్రమాలలో ఈ పప్పులను ఉపయోగించుకోవాలి. ఇది 12 నెలల కాలానికి లేదా 15 లక్షల మెట్రిక్ టన్నుల చానా నిల్వ ను పూర్తిగా పంపిణీ చేసే వరకు, ఏది ముందైతే అది పద్దతిలో ఒకేసారి పంపిణీ చేయబడుతుంది. ప్రభుత్వం రూ. ఈ పథకం అమలుకు 1200 కోట్లు వెచ్చించారు.
ఈ నిర్ణయాలు రాష్ట్రాలు/యుటిలు పౌరసరఫరాల వ్యవస్థ , మధ్యాహ్న భోజన పథకాలు మొదలైన వివిధ సంక్షేమ పథకాలలో చానాను ఉపయోగించుకునేలా చేస్తాయి. దీని వల్ల గిడ్డంగుల స్థలాన్ని అందుబాటులో ఉంచడంతో పాటు, ధర మద్దతు పథకం కింద సేకరించిన తాజా నిల్వలను ఉంచడానికి రాబోయే రబీ సీజన్లో ఇది అవసరం. పప్పుధాన్యాల సాగులో రైతులకు లాభదాయకమైన ధరను పొందడంలో సహాయం చేస్తుంది, తద్వారా ఎక్కువ మంది రైతులు అధిక పెట్టుబడి పెట్టడం ద్వారా పప్పులను పండించేలా ప్రోత్సహిస్తుంది మరియు వారి ఉత్పత్తులకు లాభదాయకమైన ధరను పొందడంలో వారికి సహాయపడుతుంది. అంతేకాకుండా, మన దేశంలో ఇటువంటి పప్పుధాన్యాల స్వయం సమృద్ధిని సాధించడంలో కూడా ఇది సహాయపడుతుంది.
ఇటీవలి కాలంలో దేశం ముఖ్యంగా గత మూడు సంవత్సరాలలో చానా ను  అత్యధికంగా ఉత్పత్తి చేసింది. ధర మద్దతు పథకం కింద రబీ 2019-20, 2020-21 , 2021-22 కాలంలో చానాను భారత ప్రభుత్వం రికార్డు స్థాయిలో సేకరించింది. దీని కారణంగా, పి ఎస్ ఎస్ మరియు పి ఎస్ ఎఫ్  కింద రాబోయే రబీ సీజన్లో కూడా 30.55 లక్షల మెట్రిక్ టన్నుల చనా ప్రభుత్వం వద్ద అందుబాటులో ఉంటుంది, చనా ఉత్పత్తి బాగానే ఉంటుందని అంచనా. 22-23 సంవత్సరం లో ధర మద్దతు పథకం వల్ల చానా కనీస మద్దతు ధర పెరుగుదలతో అదనపు సేకరణను సాధిస్తుంది.
మంత్రిమండలి
రవాణా విద్య లో సహకారాన్ని అభివృద్ధి పరచుకోవడం కోసం భారతదేశానికి, రష్యన్ ఫెడరేశన్ కు మధ్య ఎంఒయు ; ఇంకా రైల్వేల రంగం లో సాంకేతిక సహకారం అంశం పై భారతదేశానికి, జాయింట్ స్టాక్ కంపెనీ ‘‘రష్యన్ రైల్వేస్’’ కు మధ్య ఎంఒసి లను గురించి మంత్రివర్గానికి తెలియజేయడం జరిగింది.
రష్యా తో 2018 వ సంవత్సరం అక్టోబర్ 5వ తేదీ నాడు కుదుర్చుకున్న ఒక అవగాహన పూర్వక ఒప్పంద పత్రం  మరియు సహకార పూర్వక ఒప్పంద పత్రం  తాలూకు వివరాలను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశానికి తెలియజేయడమైంది.
వీటిలో రష్యన్ ఫెడరేశన్ రవాణా మంత్రిత్వ శాఖ తో కుదుర్చుకున్న ఎంఒయు రవాణా విద్య లో సహకారాన్ని అభివృద్ధి పరచుకోవడానికి సంబంధించింది; కాగా, జాయింట్ స్టాక్ కంపెనీ ‘రష్యన్ రైల్వేస్’  తో కుదుర్చుకున్న ఎంఒసి రైల్వే రంగం లో సాంకేతిక సహకారానికి సంబంధించింది.
ఈ ఎంఒయు/ఎంఒసి లు రైల్వేల రంగం లో తాజా పరిణామాలను, ఇంకా జ్ఞానాన్ని పంచుకొనేందుకు భారతీయ రైల్వేల కు ఒక వేదిక ను సమకూర్చుతాయి. అలాగే, ఈ ఎంఒయు/ఎంఒసి లు సాంకేతిక నిపుణుల రాక- పోక లు, నివేదిక లు మరియు సాంకేతిక దస్తావేజు పత్రాలు, శిక్షణ, ఇంకా ఎంపిక చేసిన సాంకేతిక విజ్ఞాన రంగాలు మరియు జ్ఞానాన్ని పంచుకొనేందుకు ఉద్దేశించిన సంప్రదింపుల పై దృష్టి సారిస్తూ నిర్వహించే కార్యశాల లకు/చర్చాసభ లకు మార్గాన్ని సుగమం చేస్తాయి.
రవాణా విద్య ను అభివృద్ధి పరచడం కోసం ప్రాధాన్య రంగాల లో సహకారానికి ఎంఒయు దోహద పడుతుంది. దీనితో ఈ రంగం లో నిర్దిష్ట ప్రతిపాదనల ను సిద్ధం చేసేందుకు వీలు కలుగుతుంది. ఆ ప్రతిపాదనలను ఇంటర్ గవర్నమెంటల్ రష్యన్ - ఇండియన్ కమిశన్ ఆన్ ట్రేడ్ -ఎకనామిక్, సైంటిఫిక్- టెక్నికల్ అండ్ కల్చరల్ కోఆపరేశన్ యొక్క ఫ్రేమ్ వర్క్ పరిధి లో అమలుపరచేందుకు కూడా దీని ద్వారా మార్గం ఏర్పడుతుంది.
ఎంఒసి ఈ కింద పేర్కొన్న రంగాల లో సాంకేతిక సహకారానికి అవకాశాలను ఏర్పరుస్తుంది:-
• నాగ్ పుర్ -సికిందరాబాద్ సెక్షన్ లో ప్రయాణికుల రైళ్ళ వేగాన్ని గంటకు 200 కిలో మీటర్ల  వరకు పెంచడం కోసం ఉద్దేశించిన ప్రాజెక్టు లను అమలు చేయడానికి; ఈ సెక్షన్ ను భారతీయ రైల్వే  నెట్ వర్క్ లోని ఇతర దిశల కు పొడిగించే అవకాశం కూడా ఏర్పడగలదు;
• ప్రాంతీయ స్థాయి లో, డివిజనల్ రైల్వే లో మరియు / లేదా భారతీయ రైల్వేల లోని అన్ని జోనల్ రైల్వేలను కలిపే ఎగువ నెట్ వర్క్ స్థాయి లో మిశ్రిత రాక పోకల నిర్వహణ కు గాను ఒకే ట్రాఫిక్ నియంత్రణ కేంద్రాన్ని ఏర్పాటు చేయడానికి మార్గాన్ని సుగమం చేస్తుంది;
• విశిష్ట నిర్మాణానికి, సంయుక్త నిర్మాణానికి రంగాన్ని సిద్ధం చేయడం మరియు స్పర్ధాత్మకమైనటువంటి సిగ్నలింగ్, ఇంకా ఇంటర్ లాకింగ్ సిస్టమ్ రూపకల్పన కు అవకాశం;
• సెమీ హై స్పీడ్ మరియు అంతకన్నా ఎగువ స్థాయి కలిగివుండేటటువంటి టర్న్ అవుట్ స్విచ్ ల సరఫరా మరియు వాటిని స్థానికంగా తయారు చేయడానికి అవకాశం;
• భారతీయ రైల్వే ఉద్యోగుల కు రష్యన్ రైల్వే సంబంధిత ఉన్నత విద్య సంస్థల లో శిక్షణ ను అందించడం తో పాటు వారిలో అధునాతన అర్హతల ను మెరుగు పరచడం;
• సరకు రవాణా కార్యకలాపాల్లో ఉత్తమ పద్ధతుల అమలు; ఇంకా
• భారతదేశం లో బహుళ విధ టెర్మినల్స్ ను సంయుక్తంగా అభివృద్ధి పరచడం.
(
ఆరోగ్య, కుటుంబ సంక్షేమ మంత్రిత్వ శాఖ
క్రియాశీల కేసులు క్రమేణా తగ్గడంలో స్థిర పథాన్ని కొనసాగిస్తున్న భారత్
27 రాష్ట్రాలు / యుటిలలో 20,000 కంటే తక్కువ క్రియాశీల కేసులు ఉన్నాయి
మొత్తం క్రియాశీల కేసులలో 78% కేసులు 10 రాష్ట్రాలు/కేంద్రపాలిత ప్రాంతాలలోనే నమోదయ్యాయి
కోవిడ్ క్రియాశీల కేసులు తగ్గుముఖం పట్టే దిశగా స్థిరమైన ధోరణిని భారతదేశం కొనసాగిస్తోంది. క్రియాశీల కేసులు గత ఏడు రోజులలో 6 లక్షల కన్నా తక్కువ స్థాయిలో నమోదయి, ప్రస్తుతం 5,27,962 వద్ద ఉన్నాయి. క్రియాశీల కేసులు ఇప్పుడు దేశంలోని మొత్తం పాజిటివ్ కేసులలో 6.31% మాత్రమే.
జాతీయ స్థాయిలో కేసుల గతి చుస్తే, 27 రాష్ట్రాలు/యుటి లు 20,000 కన్నా తక్కువ క్రియాశీల కేసులు నమోదయ్యాయి.
మొత్తం కేసుల్లో కేవలం 10 రాష్ట్రాలు/యుటిలలో 78% కేసులున్నాయి. మహారాష్ట్ర, కేరళ, ఢిల్లీ, పశ్చిమ బెంగాల్ కలిసి 51% కంటే ఎక్కువ కేసులు ఉన్నాయి.
క్రియాశీల కేసుల తగ్గుతున్న ధోరణితో, కోలుకున్న వారి సంఖ్య పెరుగుదల, మంచి ఫలితాలను ఇస్తున్నాయి. మొత్తం కోలుకున్న కేసులు 7,711,809. కోలుకున్న కేసులు, క్రియాశీల కేసుల మధ్య అంతరం దాదాపు 72 లక్షలకు  చేరుకుంది. జాతీయ రికవరీ రేటు 92.20% కి మరింత మెరుగుపడింది .55,331 కోవిడ్ రోగులు గత 24 గంటల్లో కోలుకొని డిశ్చార్జ్ అయ్యారు, కొత్తగా నిర్ధారించబడిన కేసులు 50,210.
కొత్తగా కోలుకున్న కేసులలో 10 రాష్ట్రాలు / యుటిలలో 82% వద్ద కేంద్రీకృతమై ఉన్నట్లు గుర్తించారు. కేరళ, కర్ణాటక ఒకే రోజు రికవరీకి గరిష్టంగా 8,000 అయి ఫలితాలను మరింత ఆశాజనకం చేసాయి. కొత్తగా కోలుకున్న కేసులలో ఇవి 45% కంటే ఎక్కువ.
గడచినా 24 గుంతల్లో కొత్తగా 50,210 కేసులు నిర్ధారణ అయ్యాయి
79% కొత్త కేసులు కేవలం 10 రాష్ట్రాలు/కేంద్రపాలిత ప్రాంతాల్లోనూ ఉన్నాయి. కొత్త కేసులు పెరగడం కేరళ లో కొనసాగుతుంది, ఆ తరువాతి స్థానంలో ఢిల్లీ ఉంది.
గడచినా 24 గంటల్లో 704 మరణాలు నమోదయ్యాయి.
వీటిలో 10 రాష్ట్రాలు/కేంద్రపాలిత ప్రాంతాల్లోనే 80% ఉన్నాయి. మహారాష్ట్ర ఒక్క దగ్గరే 42% పైగా అంటే 300 మరణాలు సంభవించాయి.
సమాచార, ప్రసార మంత్రిత్వ శాఖ
ప్రజాపయోగ కార్యక్రమాలు ప్రసారం చేసే అంశంపై మార్గదర్శకాలు విడుదల చేసిన సమాచార,ప్రసార మంత్రిత్వ శాఖ
“భారతదేశంలో టెలివిజన్ ఛానెల్ల అప్లింకింగ్, డౌన్లింక్ కోసం మార్గదర్శకాలు, 2022”ని సమాచార,ప్రసార మంత్రిత్వ శాఖ విడుదల చేసింది. మంత్రిత్వ శాఖ విడుదల చేసిన మార్గదర్శకాల ప్రకారం ఇతర కార్యక్రమాలతో పాటు ప్రైవేట్ ప్రసార సంస్థలు ప్రతిరోజూ 30 నిమిషాల పాటు ప్రజాపయోగ కార్యక్రమాలు ప్రసారం చేయాల్సి ఉంటుంది. ఈ విషయంలో మంత్రిత్వ శాఖ ప్రైవేట్ శాటిలైట్ టీవీ ఛానెల్ బ్రాడ్కాస్టర్లు,సంఘాలతో విస్తృతమైన సంప్రదింపులు జరిపింది. చర్చలు, సంప్రదింపులు ద్వారా అందించిన సలహా, సూచనల మేరకు మంత్రిత్వ శాఖ 30.01.2023న “సలహా” జారీ విడుదల చేసింది.
ప్రసారం చేసిన కార్యక్రమాల్లో పొందుపరిచిన అంశాలను పరిశీలించి ప్రజాపయోగ కార్యక్రమాలుగా నిర్ధారణ చేస్తామని మంత్రిత్వ శాఖ పేర్కొంది. ప్రజాపయోగ కార్యక్రమాల నిడివి ఏకకాలంలో 30 నిమిషాలు ఉండాల్సిన అవసరం లేదని , వీటిని చిన్న సమయ స్లాట్లలో విస్తరించవచ్చని పేర్కొన్న మంత్రిత్వ శాఖ కార్యక్రమాల వివరాలను బ్రాడ్కాస్టర్ ఆన్లైన్లో ప్రసార సంస్థ నెలవారీ నివేదికను సమర్పించాలని కూడా స్పష్టం చేసింది. జాతీయ ప్రాముఖ్యత, సామాజిక ఔచిత్యంతో కూడిన అంశాల ఆధారంగా కార్యక్రమాలను రూపొందించాల్సి ఉంటుంది.
విద్య ,అక్షరాస్యత వ్యాప్తి, వ్యవసాయం, గ్రామీణాభివృద్ధి,ఆరోగ్యం, కుటుంబ సంక్షేమం,శాస్త్ర సాంకేతిక అంశాలు, మహిళా సంక్షేమం,బలహీన వర్గాల సంక్షేమం, పర్యావరణం,సాంస్కృతిక వారసత్వం రక్షణ,జాతీయ సమైక్యత అంశాల ఆధారంగా కార్యక్రమాలను రూపొందించడానికి మంత్రిత్వ శాఖ అనుమతి ఇస్తుంది.
ప్రజాపయోగ కార్యక్రమాలు ప్రసారం చేసే అంశంపై ప్రైవేటు శాటిలైట్ టీవీ చానళ్ళు స్వచ్చందంగా మార్గదర్శకాలు పాటించాలని మంత్రిత్వ శాఖ సూచించింది.
“సలహా” కాపీ సమాచార మరియు ప్రసార మంత్రిత్వ శాఖ వెబ్సైట్
https://mib.gov.in/sites/ default/files/Advisory%20on% 20Obligation%20of%20PSB_1.pdf
మరియు బ్రాడ్కాస్ట్ సేవా పోర్టల్
https://new.broadcastseva.gov. in/digigov-portal-web-app/ Upload?flag=iframeAttachView& attachId=140703942&whatsnew= true లో అందుబాటులో ఉంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 165.20 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.71 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,65,20,44,645
|
|
అందుబాటులోని నిల్వలు
|
|
10,71,21,576
165.20 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 10.71 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
రాష్ట్రాల సమస్యల పరిష్కారానికి శాస్త్ర, సాంకేతికతలను పూర్తిస్థాయిలో వినియోగించుకోవాలి: ఐఐఎస్ఎఫ్లో సూచించిన డా.హర్షవర్ధన్
రాష్ట్ర శాస్త్ర, సాంకేతికత మండళ్లు మరింత శక్తిమంతంగా మారాలి, రాష్ట్రాల పురోగతిలో ప్రధాన పాత్ర పోషించాలి: డా.హర్షవర్ధన్
రాష్ట్రాల్లోని సమస్యల పరిష్కారానికి శాస్త్ర, సాంకేతికత, ఆవిష్కరణలను సంపూర్ణంగా వినియోగించుకోవాలని అన్ని రాష్ట్రాల శాస్త్ర, సాంకేతికత శాఖ మంత్రులకు కేంద్ర శాస్త్ర, సాంకేతికత శాఖ మంత్రి డా.హర్షవర్ధన్ సూచించారు.
"సమాజంలోని సవాళ్లను, పరిష్కారాలను అర్ధం చేసుకోవడానికి కొవిడ్-19 ఒక పాఠం వంటిది. శాస్త్ర, సాంకేతికత ద్వారా ప్రతి సమస్యకు పరిష్కారం కనుగొనవచ్చు. మనకు గొప్ప విజ్ఞాన మౌలిక వసతులు ఉన్నాయి. అన్ని కొలమానాల్లో ప్రపంచంలో ఉత్తమంగా నిలిచాం. శాస్త్ర, సాంకేతికతలను రాష్ట్రస్థాయిలో పూర్తిగా వినియోగించుకోవాలి" అని, ఆరో దఫా "ఇండియా ఇంటర్నేషనల్ సైన్స్ ఫెస్టివల్" లో భాగంగా నిర్వహించిన "రాష్ట్ర ఎస్&టీ మంత్రుల సమావేశం"లో డా.హర్షవర్ధన్ సూచించారు.
రాష్ట్ర శాస్త్ర, సాంకేతికత మండళ్లు మరింత శక్తిమంతంగా మారాలని, రాష్ట్రాల పురోగతిలో ప్రధాన పాత్ర పోషించాలని కూడా చెప్పారు.
"వ్యవసాయం, తాగునీరు, విద్యుత్, ఆరోగ్యం వంటి అనేక రంగాల సమస్యల పరిష్కారానికి దేశంలో ఉన్న శక్తిమంతమైన విభాగాల్లో శాస్త్ర, సాంకేతికత విభాగం కూడా ఒకటి. సమస్యల పరిష్కారానికి ఈ రంగాలన్నింటిలోకి శాస్త్రీయ విజ్ఞానాన్ని చొప్పించాల్సిన అవసరం ఉంది. శాస్త్ర మౌలిక వసతులను అన్ని రాష్ట్రాలు ఉపయోగించుకోవాలి. దీనివల్ల శాస్త్రీయ ఫలాలు అన్ని రాష్ట్రాలకు అందుతాయి" అని కేంద్ర మంత్రి వెల్లడించారు.
రోజువారీ జీవితంలో తలెత్తే సమస్యలకు శాస్త్రీయ విజ్ఞానం సమాధానం చూపుతుందని, జీవన నాణ్యతను పెంచుతుందని కేంద్ర ప్రభుత్వ ముఖ్య శాస్త్రీయ సలహాదారు ప్రొ.విజయ్ రాఘవన్ చెప్పారు. సుదీర్ఘమైన, సంతోషకర జీవనాన్ని పొందడానికి శాస్త్రీయ విజ్ఞానం గొప్ప ప్రయత్నంగా "సీడ్" విభాగాధిపతి డా.దేబప్రియ దత్ అభివర్ణించారు.
ఐఐఎస్ఎఫ్లో భాగంగా రాష్ట్రాల ఎస్&టీ మంత్రుల సమావేశం ఏటా జరుగుతుంది. కేంద్రం-రాష్ట్రాల మధ్య శాస్త్ర, సాంకేతికత సహకారంలో చర్చలకు అవకాశం కల్పిస్తుంది. ఈ కార్యక్రమంలో, రాష్ట్ర శాస్త్ర, సాంకేతికత మండళ్ల సంకలనాన్ని విడుదల చేసిన కేంద్ర మంత్రి డా.హర్షవర్ధన్ వెబ్ పోర్టల్ను కూడా ప్రారంభించారు.
సంకలనం పూర్తి వివరాల కోసం ఇక్కడ క్లిక్ చేయండి.